Reckful

ביירון דניאל ברנשטיין (באנגלית: Byron Daniel Bernstein;‏ 8 במאי 1989 – 2 ביולי 2020) הידוע בכינויו האינטרנטי Reckful, היה סטרימר אמריקאי, שפעל בפלטפורמת Twitch ושחקן ספורט אלקטרוני מקצועי, שהיה מוכר בקהילת הגיימינג בזכות הישגיו במשחקי המחשב וורלד אוף וורקראפט ו-Asheron's Call. ביירון דניאל ברנשטיין נולד בלוס אנג'לס, כבן הזקונים של יהודית ואיתמר ברנשטיין. אביו ד"ר למשפטים וסופר יליד תל אביב, ואמו סופרת. אחיו הבכור, גיא, התאבד כאשר ביירון היה בן 6, והמאורע תואר לימים כמשמעותי מאוד עבורו ועבור ההתמודדות עם הדיכאון ממנו סבל. ברנשטיין היה ידוע כשחקן וורלד אוף וורקראפט מוכשר, שם שיחק בעיקר כ"נוכל" (Rogue). השתתף בטורנירי ספורט אלקטרוני ואליפויות עולם וזכה באליפות העולם של 2010 מטעם ארגון Major League Gaming (MLG). ב-2011 הוציא לאתר WarcraftMovies את סרטון הגיימינג הפופולרי הראשון שלו, Reckful 3, שצבר מיליון צפיות תוך שבוע מהעלאתו. בהצבעה שנערכה תחת אותה הפלטפורמה, זכה ברנשטיין לתואר "השחקן המיומן של השנה". שנה מאוחר יותר, פתח ברנשטיין את ערוץ היוטיוב שלו. ב-2012 החל לעבוד כמפתח, אסטרטג תפעולי ומעצב קונספט בחברת Feenix, חברה אמריקנית שייצרה עכברי גיימינג. ברנשטיין דורג בעשירייה הפותחת של רשימת "הסטרימרים העשירים ביותר" של מגזין "The Gazette Review". לטענתו, הונו האישי נאמד במיליון וחצי דולרים, וממוצע של כ-50 אלף צופים לכל סטרים שלו. ברנשטיין השתתף במספר תחרויות פוקר עולמיות בין השנים 2016–2017. במאי 2018 הוציא ברנשטיין פודקאסט בשם "Tea Time with Byron" (שעת תה עם ביירון), בה אירח וראיין דמויות מפתח רבות בעולם הגיימינג והניו מדיה וביניהן הסטרימרית Pokimane והשחמטאי היקארו נקמורה. הפודקאסט מנה כ-6 פרקים, כאשר האחרון שבהם יצא ב-31 במרץ 2020. ברנשטיין התמודד מנעוריו עם דיכאון, נושא עליו דיבר במספר סטרימים שעשה בתקופה שקדמה למותו. ב-2 ביולי 2020 התאבד. מספר שעות לפני כן, הציע ברנשטיין נישואין לבת זוגו, בקה, דרך עמוד הטוויטר שלו. בקה ראתה והתייחסה להצעת הנישואין רק לאחר מותו. לאחר מותו, קיימו שחקני וורלד אוף וורקראפט רבים הלוויה וירטואלית לזכרו במשחק, במסגרתה הגיעו אלפי שחקנים ל"קתדרלת האור" שבעיר סטורמווינד סיטי (עיר בני-האנוש והעיר המרכזית של פלג ה"אליינס" במשחק) על מנת לחלוק לו כבוד אחרון, וטקס דומה שהתקיים גם בעיר האורקים אוגרימר (העיר המרכזית של פלג ה"הורד"). חברת בליזארד הנציחה את דמותו במשחק על ידי הצבת דמות NPC של Class Trainer בשם "Reckful", גם היא ב"קתדרלת האור". וורלד אוף וורקראפט – אליפות MLG בדאלאס, 2009 – מקום שלישי וורלד אוף וורקראפט – אליפות MLG באורלנדו, 2009 – מקום שני וורלד אוף וורקראפט – אליפות MLG בקולומבוס, 2010 – מקום שני וורלד אוף וורקראפט – אליפות MLG בוושינגטון, 2010 – מקום ראשון הארטסטון – אליפות Innkeeper's Invitational 2013 – מקום שלישי ורביעי Reckful, ברשת החברתית אקס (טוויטר) Reckful, ברשת החברתית אינסטגרם Reckful, סרטונים בערוץ היוטיוב Reckful, ערוץ באתר Twitch.tv Itamar Bernstein: Books, Biography, Blogs, Amazon.com Ellise Shafer, Ellise Shafer, Byron ‘Reckful’ Bernstein, Popular Twitch Streamer, Dies at 31, Variety, ‏2 ביולי 2020 (באנגלית) "Reckful: Twitch and gamers pay tribute after star's death". BBC News (באנגלית בריטית). 2020-07-03. נבדק ב-2021-04-29. Firelands Raid Preview, Reckful 3 PvP Video, Blizzard Retrospective Video - MMO-Champion, www.mmo-champion.com WarcraftMovies.com - World of Warcraft Movies, web.archive.org, ‏15 ביוני 2012 Reckful - YouTube, www.youtube.com The Team - FEENIX, web.archive.org, ‏21 בינואר 2011 Jessica Deml, Top 10 Richest Gaming Streamers, Gazette Review, ‏9 בספטמבר 2017 (באנגלית) Steven Asarch, IRL Streaming: Spontaneous Entertainment For An Audience That's Always Live, Newsweek, ‏28 באוקטובר 2017 (באנגלית) Jason Glatzer,‏ 2016 Unibet Open London Main Event Day 1a: Jan Riha Leads the Pack, באתר PokerNews,‏ 3 במרץ 2016 (באנגלית) Valerie Cross,‏ Twitch Poker $100K Charity Invitational to Stream Live on Nov. 17-18, באתר PokerNews,‏ 16 בנובמבר 2017 (באנגלית) Ellissa Bain, Twitter: Reckful proposed to ex-girlfriend Becca on social media just hours before he died, HITC, ‏3 ביולי 2020 (באנגלית) Asmongold & WoW Community Pay Respect To Reckful - Death Memorial (1989 - 2020), נבדק ב-2021-04-29 perculia, Community Tributes to Byron 'Reckful' Bernstein, Wowhead (באנגלית) דמות NPC דרכה השחקן יכול לרכוש ולאמן יכולות חדשות. Reckful, Wowpedia (באנגלית)